**A 470. sorszámú Vidékfejlesztési szaktechnikus** **megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 55 581 04

1.2. Szakképesítés-ráépülés megnevezése: Vidékfejlesztési szaktechnikus

1. 3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 480-720

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

vagy iskolai előképzettség hiányában

2.1.2. Bemeneti kompetenciák:-

2.2. Szakmai előképzettség: 54 621 02 Mezőgazdasági technikus

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga:-

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
| 3.1.2. | 3139 | Egyéb, máshova nem sorolható technikus | Egyéb, máshova nem sorolható technikus |
| 3.1.3. | 3131 | Mezőgazdasági technikus | Vidékfejlesztési technikus |
| 3.1.4. | Falugazdász (technikus) |
| 3.1.5. | Mezőgazdasági asszisztens |
| 3.1.6. | Háztáji mezőgazdasági technikus |
| 3.1.7. | Mezőgazdasági technikus |
| 3.1.8. | Mezőgazdasági fejlesztőtechnikus |

3.2. A szakképesítés-ráépülés munkaterületének rövid leírása:

A vidékfejlesztési szaktechnikus feladata az élelmiszertermelés mellett, a mezőgazdasági környezet megóvása, a tájfajták, helyi termékek előállításnak és értékestének szervezése. Segíti az önkormányzatok és vidéki közösségek értékőrző és foglalkozás bővítő törekvését, szervezi és vezeti a kapcsolódó munkákat. Részt vesz a komplex településfejlesztési projektek kidolgozásában, pályázatok elkészítésében és megvalósításában.

A végzettsége alapján középvezetői feladatok ellátására alkalmas önkormányzatoknál, vidékfejlesztési hivatalokban, szakhatóságoknál. Alkalmas mezőgazdasági, vidékfejlesztési vállalkozás önálló működtetésére, vidéki turizmus, kisüzemi élelmiszertermelés- és feldolgozás, bioenergia termelés terén.

A szakképesítés-ráépüléssel rendelkező képes:

* Környezetkímélő technológiákat alkalmazni
* Fenntartható gazdálkodást folytatni
* Nemzeti és- EU-s előírásokat alkalmazni
* Szakmai és kultúrális programokat szervezni
* Településfejlesztési és marketing munkát végezni
* A településfejlesztési szervezetekkel együttműködni
* A mezőgazdasági termelésen kívüli vidéki jövedelemszerzésre
* Kisüzemi élelmiszertermelést és termékfeldolgozást folytatni
* Gyógy- és fűszernövényeket,tájfajtákat termeszteni
* Helyi terméket értékesíteni
* Falusi vendéglátást folytatni
* Részt venni a térségi turizmus fejlesztésében
* Energia növényeket termeszteni, bioenergiát előállítani
* Vidékfejlesztési pályázatot készíteni
* A gazdálkodókkal kapcsolatot tartani
* A szakhatóságokkal egyeztetni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 621 02 | Mezőgazdasági technikus | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11065-12 | Fenntartható vidékfejlesztés |
| 4.4. | 11066-12 | Településfejlesztés |
| 4.5. | 11067-12 | Alternatív jövedelemszerzés |
| 4.6. | 11068-12 | Támogatások, pályázatok |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével***.***

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11065-12 | Fenntartható vidékfejlesztés | szóbeli |
| 5.2.4. | 11066-12 | Településfejlesztés | szóbeli |
| 5.2.5. | 11067-12 | Alternatív jövedelemszerzés | gyakorlati |
| 5.2.6. | 11068-12 | Támogatások, pályázatok | gyakorlati |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése:

Alternatív jövedelemszerzéssel kapcsolatos feladatok

Támogatások, pályázatok készítése

A vizsgafeladat ismertetése:

* Feladatok a kisüzemi élelmiszertermelés és feldolgozás, valamint a vidéki turizmus területéről
* Energianövények, gyógy- és fűszernövények termesztésének és hatásának ismerete
* Helyi termékek bemutatása és előkészítése értékesítésre
* Vidékfejlesztési, településfejlesztési projekt, pályázat keresése, bemutatása
* Támogatási, pályázati űrlapok kitöltése, kapcsolódó szakmai számítások
* A feladatokhoz számítógép használata szükséges

A vizsgafeladat időtartama: 120 perc

A vizsgafeladat értékelési súlyaránya: 60%

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: Vidékfejlesztési ismeretek

A vizsgafeladat ismertetése:

A fenntartható vidékfejlesztés, vidéki jövedelemszerzési lehetőségek, településfejlesztés és a vidékfejlesztési támogatások témaköréből komplex szóbeli feladat, központi tételek szerint. A szóbeli vizsgatevékenység központilag összeállított vizsga kérdései a 4. Szakmai követelmények fejezetben megadott témakörök mindegyikét tartalmazza.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 40%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés-ráépüléssel kapcsolatos előírások az állami szakképzési és felnőttképzési szerv <http://www.munka.hu/> című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. eszköz- és felszerelési jegyzék**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Bemutató terület, gazdaság |
| 6.3. | Kézi szerszámok, eszközök |
| 6.4. | Élelmiszervizsgálat, feldolgozás, tartósítás eszközei |
| 6.5. | Vendéglátási felszerelés |
| 6.6. | Számítástechnikai eszközök |
| 6.7. | Internet hozzáférés |
| 6.8. | Jogszabálygyűjtemény |
| 6.9. | Gyógynövények, fűszernövények, energianövények, |
| 6.10. | Termelési, nyilvántartási dokumentumok |
| 6.11. | Pályázati dokumentumok |

**7. EGYEBEK**